<classify> JUMLA ya wanafunzi 1,674 kati ya wanafunzi 1,861 waliokuwa wanasubiri chaguo la pili la kujiunga na kidato cha tano, wamepata nafasi hiyo baada ya kuwa na sifa zinazotakiwa.Hatua hiyo inafanya wanafunzi 110,318, kati ya wanafunzi 110,505, waliokuwa na sifa za kidato cha tano na vyuo vya ufundi kuchaguliwa.Pia, wanafunzi 187 wameshindwa kuchanguliwa, kutokana na tahasusi combination zao kutokuwa na ulinganifu unaotakiwa.Hayo yalibainishwa jana jijini hapa na Waziri wa Nchi Ofisi ya Rais Tawala za Mikoa na Serikali za Mitaa TAMISEMI, Selemani Jafo alipozungumza na waandishi kuhusu uchaguzi wa wanafunzi katika chaguo la pili.Alisema kati ya wanafunzi 1,674 waliochaguliwa, 1,497 wamepangiwa masomo ya sanaa na biashara wakati wanafunzi 178 watajiunga na masomo ya Sayansi na Hisabati.Jafo amesema wanafunzi hao, wanatakiwa kuanza kuripoti katika shule walizochaguliwa kuanzia Septemba 2 hadi 16, mwaka huu.Kwamba watakaoshindwa kufanya hivyo, watapoteza nafasi hiyo. Pia natoa wito kwa wanafunzi 187 ambao wameshindwa kuchaguliwa kwa sababu combination zao haziku-balance waombe kusoma kwenye vyuo vya ufundi ambayo vinasimamia na Baraza la Vyuo vya Ufundi NACTE, amesema Jafo.Hivi karibuni Jafo alitangaza uchaguzi wa wanafunzi wa kujiunga na kidato cha tano awamu ya kwanza na kubainisha kuwa wanafunzi 108,644, ambao ni sawa na asilimia 98.31, walichaguliwa kujiunga na kidato cha tano na vyuo vya ufundi ikiwa ni kati ya wanafunzi 110,505 wenye sifa.  <topic>: kitaifa 